A lottónyertes titok: mik lesznek a heti nyerőszámok?

Így találod meg te is a lottó nyerőszámait

Eredeti cím: Catch the Running Numbers!

This is how you find the lottery winning numbers

Írta: J.D. Goldsky

Fordította: Gomory Mária

Minden jog fenntartva. Bármilyen másolás, sokszorosítás, illetve adatfeldolgozó rendszerben való tárolás a kiadó vagy a szerző előzetes írásbeli hozzájárulásához kötött.

Hungarian translation, J.D. Goldsky, 2022

jdgoldsky@gmail.com

Tartalom

Előszó

Bevezetés

A nyerési statisztika

A Kezdetek

Számismétlődés

Sorkövetés

Sorbehívás

Sorfeltöltődés

10-különbség

1- különbség

2 héttel korábbi szám megismétlődése

Inverzió

Számok hasonlósága

Számok egymással vagy egymás után történő előfordulása

Sorozatos „véletlenek”

A mélység titka

Stratégia

Példabeszédek😊

Befejezés

Előszó

Kisorsolták a heti lottószámokat: 25 - 40 - 41 - 52 – 56.

Te is megkérdezted már: Miért a 25?

Te is megkérdezted már: Miért nem a 39?

Te is megkérdezted már: Miért nem játszottam meg a 41-et?

Te is megkérdezted már: Miért nem az én számsoromat húzták ki?

Te is megkérdezted már: Miért ezt a számsort sorsolták ki?

Te is megkérdezted már: Hogy tudtam volna én eltalálni a nyerő számokat?

Ez a könyv erre az egy kérdésre adja meg a választ: hogyan lehetséges kitalálni a lottószámokat az előző heti nyerőszámok alapján, és egyáltalán, lehetséges-e ez?

A szerencse ahhoz kell hogy megvedd ezt a könyvet, nem a lottóhoz, az nem szerencse kérdése, a lottó az a kiszámítható jövő kérdése.

A pályafutásomat a siker és a siker elérése kérdések megválaszolásával töltöttem, így sok lottónyertes felkeresett azzal, hogy segítsek nekik a lottónyereményük befektetésében és a sikeres élet kialakításában. Viszonylag sok lottónyertessel elbeszélgettem, és voltak akik elmondták a nyerési stratégiájukat. Volt, aki több játékon is nyert, és mivel az egész tiszta logikának tűnt a számomra, elkezdtem én is utánajárni a lottó-titoknak. Csakhamar kiderült a számomra, valóban nincs itt semmi titok, szimplán numerológia, logika és statisztika, na meg JÁTÉK a számokkal, ez a lottó.

Később rájöttem, a lottó nem neked játék a számokkal, hanem játék a számoknak!

Na és hogy lehetsz te lottónyertes? Egyszerűen, legyen egy érvényes szelvényed, ami tartalmazza az összes nyerőszámot, de ha többet szeretnél tudni, akkor gyere és kövess…

Waclaw Orlov Kimaris volt a legsegítőkészebb kliensem, aki kifejtette a lottó lényegét. Ő Lengyelországban élt és egy középiskolában tanított matematikát, nagy felfedezést tett, mikor a sorozatok véletlenszerűségének cáfolásával kezdett el foglalkozni, ugyanis ő mint matematikus feltételezte, hogy semmi sem véletlen, viszont erre sem a tudományban sem a vallásban nem talált bizonyítékot. A mai kor embere szerint is tele van az életünk véletlenekkel, sőt az ember kialakulását, az élet keletkezését is véletlennek tartják egyesek[1]. Az emberek mindennek az okát keresik, de ha így van, akkor egy rendszerező elvet is keresnek, mivel oka csak annak lehet, ami nem véletlen, hiszen ha a véletlenszerűséget elfogadjuk, akkor magát az okot találtuk meg: véletlenül. Nagyon hasonlít ez az elgondolás az istenhitre is, hiszen ha hiszel istenben (vagy bármilyen magasabb rendű rendezőelvben) akkor megtalálod, ha nem hiszel benne, nem találod meg…még véletlenül sem.

Nos Mr. Kimaris feltételezése az volt, hogy nincsenek véletlenek, csak olyan események amelyeknek nem értjük, vagy nem érthetjük az okát, esetleg a mi számunkra felesleges érteni az okát. (Neked nem tök mindegy hogy az én szomszédom piros vagy kék autót vett a múlt héten?) Viszont Mr. Kimaris, mint matematikatanár egy különleges elfoglaltságot talált arra, hogy ő a saját nyelvén bebizonyítsa „véletlenek nem léteznek”. Különböző országok lottójátékait kezdte el vizsgálni, mivel az alapfeltételezése szerint, tehát ha nincsenek véletlenek, akkor a kihúzott számok sem véletlenek, pedig azoknak annak kellene lennie, mert ha létezik véletlen, akkor a lottójáték az, sőt annak aztán tényleg véletlennek kellene lennie, hiszen egymástól független sorsolások alkalmával ugyanolyan feltételek mellett ugyanúgy számokat sorsolnak ki, tehát ha a lottójátékoknál bizonyítani tudja hogy a véletlenek nem léteznek, akkor mindenki számára elfogadható bizonyítékot találna arra hogy elhiggyük: véletlenek valóban nincsenek.

Tehát bizonyítsd be, hogy nincsenek véletlenek, és lottózzál...és nyerni fogsz.

Első kérdés: Mi kell ahhoz hogy megtaláld a nyertes számokat? Egyesek szerint ez véletlen, míg mások szerint csak szerencse, de akik tudatosan játszanak, azok tudják, hogy a lotto még nem is szerencse kérdése, az is kell hozzá, főleg ha csak úgy behúzol 5 vagy 6 számot, és várod a jackpotot, és szerencséd lesz és nyersz, de szerintem ahhoz kell a szerencse, hogy 8-10 lottószelvényből eltaláld a jackpotot, ne kelljen még 2-300 darab szelvényt sem kitöltened.

Mr. Kimaris véleménye szerint nem kihívás egy 1:4,000,000 nyerési esélyű lottójátéknál, 10,000 kombináció megjátszásával elvinni a Jackpotot, szerinte a kihívás és valódi játék az, ha 1000 vagy az alatti kombinációból képes vagy eltalálni a Jackpotot ennél a játéknál.

Megint mások szerint a lottó teljesen véletlen, nos ők biztos nem szerencsések, hiszen aki hisz a véletlenekben, az nyugodtan itt leteheti ezt a könyvet, mert „Véletlenek nincsenek, csak olyan események, aminek nem értjük a bekövetkeztét vagyis az okot nem ismerjük. Láthatóan ok és okozat van a lottószámokban is, csak a megjelenési formát nem mindig értjük, ezért gondolhatjuk a lottójátékot véletlennek.” Waclaw Orlov Kimaris